విలక్షణ నటుడు విజయ్ చందర్. కొన్ని పాత్రలకు అనితరసాధ్యంగా జీవం పోసిన విజయ్ చందర్ మరోమారు సాయిబాబా పాత్రలో నటిస్తున్నారు. నేడు విజయ్ చందర్ పుట్టినరోజు సందర్భంగా శుభాకాంక్షలు తెలుపుతూ ఆయన బాణీని గుర్తు చేసుకుందాం.ఆరంభంలో బిట్ రోల్స్లో కనిపించిన విజయ్ చందర్, తానేంటో నిరూపించుకోవాలని తపించారు. ఎలాగైనా నటుడిగా తన ఉనికిని చాటుకోవాలని నిశ్చయించారు. ఆ తరుణంలోనే 'కరుణామయుడు' చిత్రాన్ని నిర్మించి, అందులో ఏసుక్రీస్తు పాత్రను పోషించారు. ఈ చిత్ర నిర్మాణంలో ఎన్ని ఒడిదుడుకులు ఎదురైనా విజయ్ చందర్ మడమతిప్పక ముందుడుగు వేశారు. విజయం సాధించారు. 'కరుణామయుడు' సాధించిన విజయంతో విజయ్ చందర్ పేరు దేశవిదేశాల్లో మారుమోగిపోయింది.తమ సొంత బ్యానర్ 'రాధాచిత్ర' పతాకంపై సినిమాలు నిర్మిస్తూ ముందడుగు వేశారు విజయ్ చందర్. ఏసుక్రీస్తు గాథతో "కరుణామయుడు, రాజాధిరాజు, దయామయుడు" వంటి చిత్రాలు నిర్మించిన విజయ్ చందర్, తన తాత టంగుటూరి ప్రకాశం పంతులు జీవితం ఆధారంగా 'ఆంధ్రకేసరి' నిర్మించి మెప్పించారు. 'షిరిడీ సాయిబాబా మహాత్యం'లో సాయిబాబా పాత్రలోనూ జీవించారాయన. ఇప్పుడు మరోమారు షిరిడీ సాయిబాబా పాత్రను పోషిస్తున్నారాయన. ఆయన మరిన్ని వసంతాలు చూస్తూ ఆనందంగా సాగిపోవాలని ఆశిద్దాం.
vilakshana natudu vijay chandar. konni paatralaku anitarasaadhyamgaa jeevam posina vijay chandar maromaru saibaba paatralo natistunnaaru. nedu vijay chandar puttinaroju sandarbhamgaa subhaakaankshalu teluputuu aayana baaneeni gurtu chesukundam.aarambhamlo bitt rolslo kanipinchina vijay chandar, taanento niroopinchukovaalani tapinchaaru. elagaina natudigaa tana unikini chaatukovaalani nischayinchaaru. aa tarunamlone 'karunamayudu' chitraanni nirminchi, andulo esucreestu paatranu pooshinchaaru. ee chitra nirmaanamlo enni odidudukulu edurainaa vijay chandar madamatippaka mundudugu vaesaaru. vijayam saadhinchaaru. 'karunamayudu' saadhinchina vijayamtho vijay chandar paeru desavidesallo maarumogipoyindi.tama sonta byanar 'radhachitra' pataakampai cinimaalu nirmistuu mundadugu vaesaaru vijay chandar. esucreestu gaathatho "karunamayudu, rajadhiraju, dayamayudu" vanti chitraalu nirminchina vijay chandar, tana taata tanguturi prakaasam pantulu jeevitam aadhaaramgaa 'aandhrakesari' nirminchi meppinchaaru. 'shiridy saibaba mahatyam'loo saibaba paatraloonuu jeevinchaaraayana. ippudu maromaru shiridy saibaba paatranu pooshistunnaaraayana. aayana marinni vasantaalu chustuu aanandamgaa saagipovaalani aasiddaam.